|  |  |  |
| --- | --- | --- |
| 1 9 7 6  EGYESÜLETI  2 0 2 2 | TÁJÉKOZTATÓ | 155. szám2022. ***Január*** |
| Abonyi Horgász  Egyesület |

**Tisztelt Horgászok!**

Az egyesület rendes éves közgyűlése 2022.03.13-ára lett tervezve. Viszont az akkor éppen hatályos kormányrendeletet még nem ismerjük, így ez az időpont módosulhat.

A meghívót egy külön tájékoztató formájában fogjuk közzé tenni.

Várunk javaslatokat a Fegyelmi Bizottság elnöki posztjára, mert Komáromi Tibor valószínűleg nem fogja vállalni e poszt betöltését.

Az őszi közgyűlésen nem tudtunk elnökségi tagot választani, ezt most majd pótolni kívánjuk. Az elnökség Fekete Mihály horgásztársunkat jelöli a partszakasz felelősi posztra. Megválasztása után még a tavaszi időszakban fogunk tartani egy partszakasz ellenőrzést.

Az állami jegy kiváltásához szükséges lesz a horgászkártya 6 jegyű azonosító számára, a befizetés igazolására, továbbá a közösségi munkajegyre vagy az annak megváltásáról szóló befizetési igazolásra. A villanyt fogyasztók 2 db saját címre kitöltött, felbélyegzett borítékot adjanak le a villanyszámlákhoz. 70 év felettieknek nem kell az állami jegyet és a szövetségi hozzájárulást kifizetni.

A 2022 területi engedély ára 35000 forintra emelkedett, ez ifik esetén a fele 17500 forint lett. Gyermekeknél maradt a 900 forint.

Fogási mennyiségek nem változtak.

**FONTOS!**

**A befizetéseknél és az utalásoknál minden horgász külön fizessen, a gyermekekét is külön kérjük. Ne legyen hozzátéve a közösségi munka megváltásának 6000 forintos összege és a villanyszámla se. Ez a könyvelés miatt lényeges.**

A befizetéseket OTP fiókban tehetik meg, vagy utalni is lehet az Abonyi HorgászEgyesület **11742142-20001292** számú OTP-s bankszámla számára.

Közlemény rovatban a horgász nevét kérjük és befizetés jogcímét (engedély, közösségi munka, villanyszámla).

Tagságát csak az tarthatja meg, aki a tagdíjat befizeti.

Partszakasz használók a területi jegyet is kötelesek kiváltani.

A 2022-ben belépő új felnőtt tagoknak 12000 Ft belépési díjat kell fizetni, ifiknél ez 6000 Ft.

2022. évi engedély árak:

**Felnőtt horgászok 70 év alatt.**

Egységes Szövetségi Hozzájárulás(ESZH) 3000 Ft.

Állami jegy fogási naplóval 3300 Ft.

Tagdíj 8000 Ft.

Területi engedély 35000 Ft.

**Összesen: 49300 Ft**

A 70-ik életévüket betöltöttek **43300** forintot fizessenek.

**Ifjúsági hoorgászok.**

Egységes Szövetségi Hozzájárulás(ESZH) 3000 Ft.

Állami jegy fogási naplóval 3300 Ft

Tagdíj 4000 Ft

Területi engedély 17500 Ft

**Összesen: 27800 ft**

**Gyermek horgászok.**

Területi engedély 900 Ft

Fogási napló 300 Ft

**Összesen 1200 Ft.**

Kettős tagság esetén, ha már máshol kiváltották az állami jegyet csak a tagdíjat és a területi jegyet kell befizetni.

Ez felnőttek esetében 43000 Ft, ifiknél 21500 Ft, gyermekeknél 900 Ft.

**Befizetési határidő 2022.03.31.**

**2021. évi fogási naplók leadásának és az új engedélyek kiadásának rendje.**

**Leadás helye a horgásztanya.**

Leadni minden év február 28-ig lehet. Vidéki horgászok levélben is elküldhetik az egyesület címére ajánlott formában 2740 Abony Kécskei út 27. Csak pontosan összesített fogási naplókat tudunk a Horinfó oldalára feltölteni. A helytelenül kitöltött naplók esetében külön díjat számolnak fel.

**Fogási naplókat három vasárnapi napon 9-12 óráig lehet leadni.**

**Ezek:**

**Január 30.**

**Február 13.**

**Február 27.**

**Az új engedélyek igénylését is ezen időpontokban le lehet adni, továbbá március minden vasárnapján 9-13 óráig. Leadott engedélyeket a következő ügyfélfogadási napon lehet átvenni.**

**Hírek-Közlemények**

Napijegy árak és fogási mennyiségek nem változnak. Az árusítást a megszokott két helyen (Penny melletti horgászbolt, Háry dohánybolt) január második felétől kezdjük el.

A tóra bevezető út állapota sajnos sokat romlott. Javítására mart aszfaltot szerzünk be. Leszállítás után közösségi munka bevonásával kívánjuk megvalósítani. Ennek időpontjáról tájékoztatjuk a tagságot.

**SZJA 1%:**

Kérjük horgásztársainkat és családtagjaikat, hogy idén is az egyesületnek ajánlják fel az adójuk egy százalékát. Adószámunk 19832395-1-13.   
Kedvezményezett: Abonyi Horgász Egyesület

Tagfelvételi kérelmeket még nem bíráltunk el, ez január végére várható.

Módosítottuk a horgászrendet és ki lett egészítve egy halvédelmi szabályzattal. Ez már a honlapon olvasható.

Érkezett olyan partszakasz kérelem, amelyben a horgásztárs eddig ki nem adott partszakaszt igényelne. Az elnökség ezt nem támogatta.

Kérjük a partszakasz használókat, hogy a nádat vágják le és tegyék rendbe a horgászhelyeket a szezon kezdetéig.

Minden kedves horgásznak kellemes kikapcsolódást és fogásokban gazdag újévet kíván az egyesület elnöksége.

Abony, 2022.01.10.